

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/1074/2025. **Tárgy:** Bölcsődék nyári nyitva és zárva tartása;

Előterjesztő: Dr. Csáky András polgármester Bölcsődék Napja

Szakmai előterjesztő: Turcsik Tímea Judit intézményvezető

Ügyintéző: Makai Viktória vezető-főtanácsos

**ELŐTERJESZTÉS**

a Képviselő-testület 2025. február 13-ai ülésére

**Tisztelt Képviselő-testület!**

**I.**

A Bölcsődei és Védőnői Igazgatóság vezetője, *a gyermekek védelméről és gyámügyi igazgatásról szóló 1997. évi XXXI. törvény* (Továbbiakban: Gyvt.) 43. § (4) bekezdése értelmében a ceglédi bölcsődék nyári szünetre vonatkozó zárva tartásának időpontjait terjeszti a Képviselő-testület elé. A jogszabály szerint „***a bölcsőde nyári nyitvatartási rendjét a fenntartó hagyja jóvá****. A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.”*

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet (a továbbiakban: Rendelet) 37. § (3) bekezdése szerint: „*A fenntartó minden év február 15-éig tájékoztatja a szülőket a bölcsődei ellátást nyújtó intézmény, szolgáltató nyári nyitvatartási rendjéről. A nyári zárva tartás időtartamát a fenntartó legfeljebb öt hétben határozhatja meg.”*

Az intézmény vezetője a fenntartó hozzájárulását kéri, hogy a

**Deák Utcai Tagbölcsőde 2025. július 21-étől – 2025. augusztus 1-ig**

**Dózsa György Úti Tagbölcsőde 2025. augusztus 4-étől – 2025. augusztus 15-ig**

**Nefelejcs Utcai Tagbölcsőde 2025. július 7-étől – 2025. július 18-ig**

történő zárva tartását engedélyezze.

A zárva tartás ideje alatt – külön szülői igény és megállapodás szerint – két tagbölcsőde váltva, folyamatos ellátást biztosít mindhárom tagintézmény ellátott gyermekei számára.

Javaslom, hogy önkormányzatunk tagbölcsődénként két-két hetes nyári zárva tartást engedélyezzen a bölcsődékben a kisgyermeknevelők szabadságának kiadása, valamint az intézményi felújítási-karbantartási munkák elvégzésére tekintettel.

**II.**

A Gyvt. 43. § (5)bekezdés értelmében „*A gyermek- és ifjúságpolitikáért felelős miniszter rendeletben a bölcsődék számára – a bölcsődei dolgozók szakmai fejlesztése, szakmai ünnepségek megtartása és a bölcsődei ellátáshoz kapcsolódó szakmai célok megvalósítása érdekében – nevelés-gondozás nélküli munkanapot határoz meg. A nevelés-gondozás nélküli munkanapon a bölcsődei nevelés és gondozás szünetel, a fenntartónak azonban erre irányuló szülői, törvényes képviselői kérésre gondoskodnia kell a gyermekek felügyeletének megszervezéséről.”*

A 15/1998. (IV. 30.) NM rendelet 43. § alapján:

„(1) *A bölcsődében és a mini bölcsődében az* ***április 21-én,*** *vagy ha az heti pihenőnapra vagy munkaszüneti napra esik, az azt követő legközelebbi munkanapon tartott Bölcsődék Napja minden évben nevelés-gondozás nélküli munkanap.*

(2) *Az (1) bekezdés szerinti nevelés-gondozás nélküli munkanap célja a bölcsődében és a mini bölcsődében dolgozók szakmai fejlesztése.*

*(3) A nevelés-gondozás nélküli munkanapon a bölcsődei ellátás keretében – erre irányuló szülői kérés esetén – a gyermek felügyeletét és étkeztetését biztosítani kell.*

*(4) A szülőket február 15-ig tájékoztatni kell a nevelés-gondozás nélküli munkanapról és a nevelés-gondozás nélküli munkanapon a gyermek felügyelete és az étkeztetés biztosítása iránti igény bejelentésének lehetőségéről.”*

Az intézmény vezetője ebben az évben is a fenntartó hozzájárulását kéri a Bölcsődék Napja - szakmai nap megtartásához. Az idei évben április 21. – húsvéthétfő, munkaszüneti napra esik. Ezért április 22. kedd az azt követő legközelebbi munkanap.

Ezen a munkanapon a bölcsődei nevelés és gondozás szünetel, de szülői kérésre az intézmény a Deák Utcai Tagbölcsődében gondoskodik a gyermekek felügyeletéről és étkeztetéséről.

Az előterjesztést **a Humán Bizottság véleményezi.** A HB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a KT. SzMSz 59. §-ára - **egyszerű** szavazati arányt igényel.

Cegléd, 2025. január 24.

Dr. Csáky András

polgármester

**I. Határozati javaslat**

**Cegléd Város Önkormányzatának Képviselő-testülete**

1. Engedélyezi a Bölcsődei és Védőnői Igazgatóság **Deák Utcai Tagbölcsőde** (Cegléd, Deák u. 3.) **zárva tartását 2025. július 21-étől – 2025. augusztus 1-ig.**
2. Engedélyezi a Bölcsődei és Védőnői Igazgatóság **Dózsa György Úti Tagbölcsőde** (Cegléd, Dózsa Gy. u. 9.) **zárva tartását 2025. augusztus 4-étől – 2025. augusztus 15-ig**
3. Engedélyezi a Bölcsődei és Védőnői Igazgatóság **Nefelejcs Utcai Tagbölcsőde** (Cegléd, Nefelejcs utca 15-17.) **zárva tartását 2025. július 7-étől – 2024. július 18-ig**
4. Nyitás mindhárom tagbölcsődében a nyári szünet után: 2025. augusztus 18-án.
5. A zárva tartás ideje alatt – külön szülői igény és megállapodás szerint – két-két bölcsőde felváltva, folyamatos ellátást biztosít mindhárom tagintézmény ellátott gyermekei számára.
6. Felhívja az intézményvezetőt arra, hogy az 1-5. pontokban rögzített döntésről kellő időben tájékoztassa a szülőket.
7. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Turcsik Tímea Judit intézményvezető

---------

**II. Határozati javaslat**

**Cegléd Város Önkormányzatának Képviselő-testülete**

1.) Fenntartói hatáskörében eljárva engedélyezi valamennyi bölcsődei dolgozó részére 2025. április 22 -én a nevelés/gondozás nélküli munkanapot a **„Bölcsődék Napja**” megünneplésére, egy szakmai nap keretében.

2.) Felhívja az intézményvezetőt arra, hogy az 1. pontban rögzített döntésről a kézbesítést követően haladéktalanul és folyamatosan tájékoztassa a szülőket.

3.) Utasítja a Ceglédi Közös Önkormányzati Hivatalt, hogy a határozatról az érintetteket értesítse.

Határidő: azonnal Felelős: Turcsik Tímea Judit intézményvezető

Az I. és II. határozatot kapják:

1. Bölcsődei és Védőnői Igazgatóság

2. Ceglédi Közös Önkormányzati Hivatal - Pénzügyi Iroda

3. Ceglédi Közös Önkormányzati Hivatal - Szervezési Iroda

Az előterjesztést láttam:

Dr. Diósgyőri Gitta

címzetes főjegyző