

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/…../2025. Tárgy: egészségügyi szűrőprogram pályázat

Előterjesztő: dr. Csáky András polgármester

Szakmai előterjesztő: Jáger Mária vezető-főtanácsos

**ELŐTERJESZTÉS**

Cegléd Város Önkormányzata Képviselő-testületének 2025. február 13-ai ülésére

**Tisztelt Képviselő-testület!**

Népegészségügyi Prevenció Magyarországon (MÁESZ) 15 év jubileumi pályázati brossura érkezet egészségügyi szűrőbuszos vizsgálatok, életmód tanácsadás stb. tárgyú, 79 % támogatási intenzitású pályázati lehetőségről, melyre vonatkozó szándéknyilatkozat benyújtásának határideje 2025. február 20.

(Legutóbb 2019 szeptemberében volt Cegléden ez a program, nagy sikerű, több napos rendezvénnyel.)

A rendezvény önereje 2.500.000,- Ft egyszeri költség, amely a szűrőkamion és a konvoj helyszínre való eljutásának kiadásait, logisztikai előkészítését fedezi. Emellett további kiadást kell tervezni a megfelelő elektromos hálózat eléréséhez, hozzávetőleg 500.000,- Ft-ot.

Figyelemmel kell lennünk a "*Helyi humán fejlesztések Cegléden*" című pályázat keretein belül 3 alkalommal – 2024. december 7-én, továbbá 2025 és 2026 évben - megvalósuló komplex egészségnap szűrőprogramjaira, amelynek célja és tartalma összességében lefedi a MÁESZ kínálatát.

<https://cegled.hu/index.php?t=hir&id=16293&p_t=aktualis/kozelet&anch=comments>

Egyet kell értenünk abban, hogy a 2025-ös költségvetés nem terhelhető további kiadásokkal. Indokolatlan, hogy célját tekintve olyan pályázati program ismétlődjön meg, ami egy már elnyert támogatás keretében megvalósul.

Az előterjesztést a **Humán Bizottság** tárgyalja. A HB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre. Az ülésre meghívást kap az intézmény igazgatója.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (2) bekezdés *a)* pontja alapján **nyílt** ülés keretében, az 50. § rendelkezései alapján - figyelemmel a KT. SzMSz 59. § 3. pontjának rendelkezéseire – **minősített** többségű szavazati arányt igényel.

Cegléd, 2025. január 29.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete** *– a TOP\_PLUSZ-3.1-23 „Helyi humán fejlesztések” című nyertes pályázat keretében három évben megvalósuló komplex szűréssel egybekötött egészségnap programjaira tekintettel*

1. Nem vesz részt a MÁESZ 2025 Igénylési és Támogatási Projekt programjában.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: dr. Csáky András polgármester

--------

**„B” Határozati javaslat**

**Cegléd Város Önkormányzatának Képviselő-testülete** *– a TOP\_PLUSZ-3.1-23 „Helyi humán fejlesztések” című nyertes pályázat keretében három évben megvalósuló komplex szűréssel egybekötött egészségnap programokkal párhuzamosan*

1. Részt kíván venni a MÁESZ 2025 Igénylési és Támogatási Projekt programjában.
2. Az 1. pontban megjelölt szűrőprogram központi támogatásának elnyerése esetén

2.1. 2.500.000,- Ft önerőt, valamint

2.2. az elektromos hálózati igény kiépítésére további 500.000,- Ft keretösszeget biztosít az Önkormányzat 2025. évi költségvetésében

1. Felhatalmazza a Polgármestert a részvételi szándéknyilatkozat benyújtására.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: dr. Csáky András polgármester

A határozatról értesítést kapnak:

1/A-B. Ceglédi KÖH Szervezési Iroda

2/B. Ceglédi KÖH Beruházási és Közbiztonsági Iroda

3/B. Ceglédi KÖH Pénzügyi Iroda

4/A-B. Irattár

Az előterjesztést láttam:

Dr. Diósgyőri Gitta

címzetes főjegyző