|  |  |
| --- | --- |
| Ügyiratszám: C/739- /2025.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** Beszámoló a 2024. évi Humán Pályázati Keret felhasználásáról |
| **Melléklet**: 2024. évi Humán Pályázati Keret elszámolása |

**ELŐTERJESZTÉS**

Cegléd Város Önkormányzata Képviselő-testületének

2025. február 13-i ülésére

**Tisztelt Képviselő-testület!**

Cegléd Város Önkormányzatának **2024. évi** költségvetéséről szóló 3/2024. (II.22.) önkormányzati rendeletben a **Humán Bizottság** (a továbbiakban: Bizottság) által kezelt **pályázati keretre 9.000.000 Ft** összeg került meghatározásra.

Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I.31.) önkormányzati rendelet (a továbbiakban: rendelet) alapján a Bizottság a pályázati támogatás elnyerésére két fordulós pályázatot ír ki a támogatási keret 50 – 50 %-ának felhasználására.

A **2024. I. fordulós Humán Pályázati Keretből** elnyerhető támogatásra a pályázati kiírást követően határidőben 32 darab érvényes pályázat érkezett, a pályázatokban szereplő támogatási igény 12.911.586 Ft volt.

A 79/2024. (V.14.) HB határozattal bírálta el a Bizottság a pályázatokat. A keretben rendelkezésre álló 4.500.000 Ft-ból a határozat alapján a 21 darab nyertes pályázatot összesen **4.449.000 Ft**-tal támogatta a Bizottság.

4 pályázó részére a 78/2024. (V.14.) HB határozat szerint nem került támogatási összeg megállapításra.

A 77/2024. (V.14.) HB határozattal adott át a Bizottság a Gazdasági Bizottság hatáskörébe 7 darab pályázatot, amelyeket a Humán Bizottsághoz nyújtottak be.

Az I. forduló után a Humán Pályázati Keretben 51.000 Ft maradvány maradt.

A 96/2024. (VI.18.) HB határozattal került meghirdetésre a **2024. II. fordulós Humán Pályázati Keretből** elnyerhető támogatások pályázati felhívása.

A pályázati felhívásra a pályázati határidőn belül 16 érvényes pályázat érkezett, a pályázatokban szereplő támogatási igény összesen 6.430.250 Ft, keretben rendelkezésre álló összeg 4.551.000 Ft volt.

A Bizottság a hozzá benyújtott, de a pályázati téma alapján a Gazdasági Biztossághoz tartozó pályázatot a 103/2024. (VIII. 21.) HB határozatával a Gazdasági Bizottságnak átadta.

A 104/2024. (VIII.21.) HB határozattal a Bizottság 14 darab pályázatot támogatott **4.551.000 Ft** értékben, valamint a 105/2024. (VIII.21.) HB határozatban döntött arról, hogy 1 pályázónak nem nyújt támogatást.

A 2024. évi Humán Pályázati Keretből támogatottak közül hét pályázó rajtuk kívül álló okok miatt a pályázati célt nem tudták megvalósítani a támogatási időszak végéig, ezért a rendelet 17. § alapján a megvalósítási határidő meghosszabbítását kérték a Bizottságtól:

|  |  |  |  |  |
| --- | --- | --- | --- | --- |
| **Támogatott** | **Támogatási összeg** | **Engedélyező határozat száma** | **Módosított elszámolási határidő** | **Megjegyzés** |
| Ecsedi János | 200.000 Ft | 102/2024. (VIII. 21.) HB határozat | 2024.október 13. | elszámolt |
| Banai Szilárd | 200.000 Ft | 112/2024. (IX.17.) HB határozat | 2024.november 30. | elszámolt |
| Ceglédi Ashihara Karate Sportegyesület | 250.000 Ft | 113/2024. (IX.17.) HB határozat | 2024. december 31. | elszámolt |
| Alapítvány a Ceglédi Városi Könyvtárért | 400.000 Ft | 114/2024. (IX.17.) HB határozat | 2024. november 30. | elszámolt |
| Ceglédi Sporttörténeti Alapítvány | 250.000 Ft | 125/2024. (XII.9.) HB határozat | 2025. június 30. | - |
| Seijin Sportegyesület | 150.000 Ft | 126/2024. (XII.9.) HB határozat | 2024. november 30. | elszámolt |
| Ceglédi Várkonyi István Általános Iskoláért Alapítvány | 200.000 Ft | 6/2025. (I.16.) HB határozat | 2025. január 31. | elszámolt |

A Humán Pályázati Keret 2024. évi maradványai:

* **A Ceglédi Funkcionális Fitnesz Sportegyesület** az elnyert 150.000 Ft összeget nem használta fel teljes egészében, így **1.918 Ft** visszafizetési kötelezettsége keletkezett. A maradványösszeget a támogatott 2024. szeptember 17-én az önkormányzat főszámlájára visszautalta. (I. forduló)
* **A Spirit Sportegyesület** a támogatási szerződést nem írta alá (az egyesület elnökét három alkalommal írásban értesítettük a szerződéskötésről), így az egyesület részére megítélt **100.000 Ft**-os támogatás nem került kifizetésre. (I. forduló)
* **A Cegléd Kapuja Polgári Egyesület** a 400.000 Ft támogatási összegből 360.000 Ft-ot használt fel. A fel nem használt 40.000 Ft támogatást az önkormányzat főszámlájára 2025.01.31-én visszautalta. (II. forduló)

A **Humán Pályázati Keret 2024. évi maradványa** így összesen **141.918 Ft**, amely összeg az önkormányzat zárszámadásában maradványként fog megjelenni.

A **2024. évi Humán Pályázati Keretből kapott támogatással valamennyi nyertes pályázó – 1 pályázó kivételével, aki esetében az elszámolási határidő még nem érkezett el – elszámolt.**

A rendelet 19. § értelmében a Bizottság köteles beszámolni az előző évi pályázati elszámolások elfogadásáról, és támogatási keret felhasználásáról, amelyet jelen előterjesztés 1. sz. melléklete tartalmaz.

Az előterjesztést a **Humán Bizottság és a Pénzügyi Ellenőrző Bizottság** tárgyalja. A Bizottságok véleményét helyben osztott anyag formájában terjesztjük a Képviselő-testület elé.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** **keretében**, az 50. § rendelkezései alapján – figyelemmel a KT. SzMSz 59. § rendelkezéseire – **egyszerű többségű** szavazati arányt igényel.

Cegléd, 2025. január 31.

Kónya Ágnes sk.

elnök

**Határozati javaslat**

**Cegléd Város Önkormányzata Képviselő-testülete**

1. Elfogadja a Humán Bizottságnak a jelen határozat elválaszthatatlan mellékletét képező beszámolóját a 2024. évi Humán Pályázati Keret felhasználásáról.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző
2. Irattár

Az előterjesztést láttam: Dr. Diósgyőri Gitta

címzetes főjegyző

|  |  |  |  |  |  |
| --- | --- | --- | --- | --- | --- |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 1. | Dózsa György Honvéd Nyugdíjas Egyesület | 60.000 Ft | Az egyesület támogatása a nemzeti ünnepeken, a városi megemlékezéseken, illetve az egyesület saját rendezvényein (koszorúzások, köszöntések, nőnapi rendezvény, kegyeleti megemlékezések) történő méltó részvétel érdekében. | Elszámolt | - |
| 2. | Ceglédi Ashihara Karate Sportegyesület | 250.000 Ft | II. Ceglédi Ronin Kupa Nyílt Meghívásos Ashihara Karate Verseny 2024.06.01-jén az Ungvári Miklós Judo Centrumban | Elszámolt | - |
| 3. | Ceglédi Nagycsaládosok Közhasznú Egyesülete | 90.000 Ft | Városi gyermeknapon kézműves foglalkozás megtartása, valamint az egyesület saját gyermeknapjának megrendezése a Budai Úti Iskolában 2024.06.08-án. | Elszámolt | - |
| 4. | ÉLETMÓD SPORT Egyesület | 100.000 Ft | Igazolt utánpótláskorú játékosok tréner lúdtoll labda támogatása. Az egyesület két versenyzője Horvátországban, és Cipruson nemzetközi versenyen vesz részt, így az ő felkészülésükben és jó szereplésükben mégnagyobb szerepet játszik a zavartlan, eszközökben és felszerelésekben hiánytalan szakmai háttér. | Elszámolt | - |
| 5. | "EMBER-KÉK" Alapítvány | 422.000 Ft | Hátrányos helyzetű gyermekcsoportok hagyományőrző táboroztatása Szentkirályon, Kocséron 2024.06.10-2024.06.11-én. | Elszámolt | - |
| 6. | Dr. Petrik Gábor András | 150.000 Ft | "Semmelweis nap"-i ünnepi jam session Petrik G. Band és barátaik közreműködésével a Kossuth Művelődési Központban 2024.06.30-án. | Elszámolt | - |
| 7. | Ceglédi Sporttörténeti Alapítvány | 250.000 Ft | A ceglédi sport hagyományainak megőrzése, a példamutató sikerek bemutatása (olimpikonok ünnepélyes búcsúztatása, fogadása, új szórólapok készítése, könyvkiadás, átköltözés költségei) | - | Megvalósítási határidő meghosszabbítva 2025.06.30-ig. |

|  |  |  |  |  |  |
| --- | --- | --- | --- | --- | --- |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 8. | Relevé Táncművészeti és Táncsport Egyesület | 200.0000 Ft | Fit-Kid Dance Free International Open Cup nemzetközi versenyen való részvétel (Balatonfüred 2024.06.15-2024.06.16), valamint Relevé Évzáró Táncgála (2024.06.20-án a Kossuth Művelődési Központban) találkozó) tájékoztató anyagok, információs anyagok készítése, utcai épület felírat készítése, nyomdai jellegű tevékenységek) | Elszámolt | - |
| 9. | Dr. Hajdu Endre | 250.000 Ft | A zeneiskola tanári karából felálló tíztagú új együttes megalakítása, fellépései különböző ünnepi és kulturális eseményeken. | Elszámolt | - |
| 10. | Ceglédi Funkcionális Fitnesz Sportegyesület | 150.000 Ft | Fitnesz gumilap beszerzése-Ceglédi hátrányos helyzetű fiatalok és idősek két hónapon keresztül, heti egy alkalmú, díjmentes csoportos sportóra foglalkozására, valamint az önkormányzat által szervezett kültéri programokhoz (MOVE) való csatlakozás. | Elszámolt | **Fel nem használt támogatás 1.918 Ft.** (Az önkormányzat részére 2024. 09.17-én visszafizetésre került) |
| 11. | Ceglédi Várkonyi István Általános Iskoláért Alapítvány | 0 Ft | A Várkonyi István Általános Iskolába járó gyermekek hasznos szabadidejének eltöltéséhez focikapu, háló, kosárpalánk, tollaslabda háló és tollaslabda szett beszerzése | - | - |
| 12. | Tóth Zsanett | 0 Ft | A Várkonyi István Általános Iskolába járó 802 gyermek hasznos szabadidejének eltöltéséhez festékek beszerzése, amellyel színes játékok kerülnének felfestére az udvaron. | - | - |
| 13. | Hegesport Egyesület | 500.000 Ft | 024.03.29-2024.04.03. között a Trial Force edzőtábor, továbbképzés Santa Susanna-ban, valamint egy hónapra rá Cegléden az egyesület versenyzői számára, a még jobb eredmények elérése érdekében a hazai és nemzetközi megmérettetéseken. | Elszámolt | - |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 14. | Ceglédi Rádió Sport Egyesület | 100.000 Ft | Elavult technikai eszközök fejlesztése, új eszközök vásárlása, melyek hozzásegítik az egyesületet a városi sport és kulturális rendezvényeken való részvételhez, a sportág népszerűsítő célzó bemutatók rendezéséhez. | Elszámolt | - |
| 15. | Alapítvány a Ceglédi Városi Könyvtárért | 400.000 Ft | A Ceglédi Városi Könyvtár 100 éves évfordulójához kapcsolódó ünnepi fotóalbum kiadatása. Az albumban fényképek és rövid leírások mutatják be az intézmény elmúlt száz esztendejének mérföldköveit, jelentős eseményeit, érdekes pillanatait. | Elszámolt | - |
| 16. | Velkey-Guth Ádám Bálint | 0 Ft | Szervátültetettek lisszaboni Európa-bajnokságára (2024.07.20-2024.07.30.) való felkészülés, eredményes részvétel, a 100 m-es síkfutás címvédőjeként.. | - | Gazdasági Bizottságnak átadásra került. |
| 17. | Ecsedi János | 200.000 Ft | Komolyzenei hangverseny megrendezése a Ceglédi Evangélikus Templomban 2024. augusztus 25-én. | Elszámolt | - |
| 18. | Ceglédi Futó Club Egyesület | 0 Ft | III. Ceglédfürdő Futófesztivál megrendezése 2024.05.25-én kísérő rendezvényekkel, egészségügyi szűrővizsgálatokkal, véradási lehetőséggel. | - | Gazdasági Bizottságnak átadásra került. |
| 19. | Banai Szilárd | 200.000 Ft | "Rekviem a Dobmúzemért" emlékkoncert megrendezése a Banai Tehetségműhely fiataljainak, valamint helybéli ütőhangszeres muzsikusok közreműködésével. | Elszámolt | - |
| 20. | Ring Péterné | 100.000 Ft | II. Jógafesztivál a Malomtó szél 33. sz. alatt 2024.06.02-án. A gyermekek számára játékos jógával, bűvész előadással, állatsimogatóval és kézműves programokkal, a felnőttek részére egész napos jógázási lehetőséggel, testi-lelki egészségmegőrző és megtartó előadásokkal, hangfürdőkkel. | Elszámolt | - |
| 21. | Székelyné Nagy Zsuzsanna | 127.000 Ft | Kávéházi beszélgetés Závada Péter költővel, drámaíróval 2024. április 23-án a Délibáb Kávézóban, az érdeklődő városi polgároknak az alkotó verseiről, prózájáról. | Elszámolt | - |

|  |  |  |  |  |  |
| --- | --- | --- | --- | --- | --- |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 22. | ALFA Ceglédi Kutyás Egyesület | 0 Ft | Családi nap alkalmából kutyás terápiás foglalkozás szervezése hátrányos helyzetű gyermekek, családok számára a Ceglédi Kistérségi Szociális Szolgáltató és Gyermekjóléti Központban. | - | - |
| 23. | Győri Martin | 0 Ft | A III. amatőr strandröplabda bajnokság megrendezése a Vörösmarty téren, szezon eleji pályakarbantartás és homok kicserélése. | - | Gazdasági Bizottságnak átadásra került. |
| 24. | Cegléd Táncegyüttes Egyesület | 0 Ft | Az egyesület évzáró gálájának megvalósítása 2024.06.08-án a Kossuth Művelődési Központban, valamint fél éves működéshez támogatás. | - | Gazdasági Bizottságnak átadásra került. |
| 25. | Spirit Sportegyesület | 100.000 Ft | Valenciában 2024.05.22-2024.05.26. között megrendezésre kerülő Shinkyokushin Karate Európa Bajnokságon résztvevő junior és felnőtt versenyzők utazási és szállás költségeinek támogatása. | - | **Fel nem használt támogatás 100.000 Ft** (Nem írta alá a támogatási szerződést.) |
| 26. | Szellő Imre | 0 Ft | Egészségfejlesztés a gyermek-, és ifjúsági korosztály számára, az ehhez szükséges sporteszközök (zsákkesztyű, elektromos ügyességi fejlesztő) beszerzése, amely eszközök lehetővé tennék a még változatosabb és biztonságosabb edzések megszervezését, valamint a megfelelő körülményeket a tanításhoz. | - | Gazdasági Bizottságnak átadásra került. |
| 27. | ARTIS Egyesület a Művészetekért | 0 Ft | A képzőművészeti szekció számára neves művészekkel kurzusok megszervezése, művészeti továbbképzés a Cegléd, Bede szél 5. sz. alatt. A ceglédi alkotók megjelenési lehetőségeinek városon kívüli biztosítása. | - | **-** |

|  |  |  |  |  |  |
| --- | --- | --- | --- | --- | --- |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 28. | Zakar József | 150.000 Ft | Támogatás Miklosovits László képzőművész jubileumi kiadványának megjelentetésére. A képzőművész neve és alkotásai szorosan összefonódnak Cegléd városával, korai alkotói időszakának számos grafikája Ceglédhez kötődik. A KépBirodalom című kiadvány Miklosovits László 250 darab grafikáját mutatja be, 100 példányban jelenik meg, 280 oldal terjedelemben Zalaegerszegen. | Elszámolt | - |
| 29. | Fiatal Alkotók Műhelye | 0 Ft | A tanév során, táborokban, alumni programon használt eszközök és alapanyagok beszerzése. Ezek az eszközök nemcsak az alapvető művészeti készségek kialakításában segítenek, hanem lehetőséget adnak az alkotónak a tehetségéből fakadó késztetés kibontakoztatására is. | - | Gazdasági Bizottságnak átadásra került. |
| 30. | dr. Majorosi-Lázár Anita Eszter | 0 Ft | Crossgirevik csapatverseny rendezése 2024.07.27-2024.07.28-án a Malom tér 1. sz. alatt. A cél egy olyan verseny rendezése, ahol a ceglédi sportklubok is barátságos "összecsapásban" mérettethetnénk össze. A verseny a nemzetközi NBK versenyszféra helyszíne, így több külföldi versenyzőre is számítanak. | - | Gazdasági Bizottságnak átadásra került. |
| 31. | Seijin Sportegyesület | 150.000 Ft | Az egyesület 3-7 éves sportolói számára fejlesztő eszközök (pl: egyensúly párna, pajzs, Agility létra), a 7 éven felüli sportolók számára védőfelszerelés (pl.: fejvédő, testpajzs, sípcsontvédő) , valamint formaruha beszerzése az egységes csapatkép érdekében, Cegléd város címerével ellátva. | Elszámolt | - |
| 32. | Cseh Norbert | 500.000 Ft | II. Labdarúgó Juniális megrendezése 2024.06.08-án a CVSE Malomtó széli pályáján. A rendezvényen 500-1.000 fő megjelenése várható, amely rendezvény hozzájárul a gyerekek élményszerzéséhez, közösség építéshez. | Elszámolt | - |
|  | **I. fordulós támogatás összesen:** | **4.449.000 Ft** |  | **I. fordulós maradvány összesen:** | **101.918 Ft** |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 33. | Tóth Zsanett | 0 Ft | A Várkonyi István Általános Iskolába járó 802 gyermek megfelelő mozgáskultúrájának kialakításához, hasznos szabadidejének eltöltéséhez idő-, és kopásálló festékek beszerzése, amellyel színes játékok kerülnének felfestére az udvaron. | - | **-** |
| 34. | Ceglédi Várkonyi István Általános Iskoláért Alapítvány | 200.000 Ft | A Várkonyi István Általános Iskolába járó gyermekek hasznos szabadidejének eltöltéséhez, sportolási lehetőségeihez focikapu, háló, kosárpalánk, tollaslabda háló és tollaslabda szett beszerzése | Elszámolt | **-** |
| 35. | Ádám Ildikó | 311.000 Ft | III. Acro Free Dance European Open Cup Nemzetközi Táncversenyen való részvétel 2024. október 30-án Szófiában | Elszámolt | **-** |
| 36. | Településfejlesztési Szövetség Egyesület | 250.000 Ft | CEGLAB-Ceglédi Önkéntes Platform honlapjának továbbfejlesztése (a honlap funkciói többek között beágyazott, lapozható képes útmutatóval, és e-mail küldés/chatbot funkcióval bővülnének) | Elszámolt | **-** |
| 37. | Apáti-Tóth Sándor | 480.000 Ft | A Ceglédi Galériában megrendezett Az idő kapujában-más dimenziók című kiállítás anyagának elkészítése és nyomtatott formában történő megjelenítése 300 példányban | Elszámolt | **-** |
| 38. | BALANCE X Közhasznú Tánc- és Sportegyesület | 300.000 Ft | X. Fit Kid Dance Free Országos Táncverseny megszervezése, lebonyolítása a Városi Sportcsarnokban 2024. december 1-jén | Elszámolt | **-** |
| 39. | KÖZ-TÉT Egyesület | 0 Ft | Az Ordass közi Piactér és a Zöld Cegléd, mint közösségi tér eseményeihez szükséges eszközök (mobil pohármosó, környezetvédelmi matrica, roll up, kulcs) beszerzése, előadások (Hulladék nélküli mindennapok, Fenntartható divat, Talpalatnyi történetek) rendezése | - | Gazdasági Bizottságnak átadásra került. |
| 40. | MIHÁLKA ART 2003 Nonprofit Közhasznú Kft. | 160.000 Ft | Képzőművészeti foglalkozás és közös kreatív festés a Kossuth téren ősszel a Kossuth Napok keretein belül | Elszámolt | **-** |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 41. | Cegléd Kapuja Polgári Egyesület | 400.000 Ft | "Budai út napja" szabadtéri rendezvény 2024.09.07-én a Budai úti iskola területén. | Elszámolt | **Fel nem használt támogatás 40.000 Ft.** (Az önkormányzat részére 2025. 01.31-én visszafizetésre került) |
| 42. | Ceglédi Magyar-Nóta Egyesület | 500.000 Ft | Újvárosi zenés est megrendezése a korábbi évek mintájára 2024. szeptember első vagy második hétvégéjén, a Vörösmarty téren. | Elszámolt | **-** |
| 43. | Bende Tibor | 300.000 Ft | A "Vén diófa árnyékában" című kiadvány megjelentetése 100 példányban. A kiadványban saját versek, kották kerülnek megjelentetésre az utókor és az érdeklődők számára. | Elszámolt | **-** |
| 44. | Ládafia Egyesület | 300.000 Ft | A Városnapokon nyitott műhelynap és workshop foglalkozás megtartása, utcai örömzenével és táncházzal. Az egyesület által szervezett nyitott műhely és tanyanapok az Ugyer VI. dűlő 25. sz. alatt esti táncházzal, amatőr néptáncoktatással, mesés kézműves foglalkozásokkal. | Elszámolt | **-** |
| 45**.** | Cegléd és Térsége Látássérültjeinek Egyesülete | 250.000 Ft | A Fehér Bot Napja, valamint karácsony alkalmával a rendkívül szűkös anyagi helyzetben lévő tagok számára tartós élelmiszer csomagok összeállítása, a rendezvényekhez megtartásához szükséges két húzós kocsi, nyomtató, irodaszerek beszerzése. | Elszámolt | **-** |
| 46. | Ceglédi Hagyományéltető Baráti Kör | 500.000 Ft | Óévbúcsúztató csergetés a Szabadság téren, illetve a Református Templom előtti útszakaszon a Ceglédi Advent rendezvénysorozat keretein belül. | Elszámolt | **-** |

|  |  |  |  |  |  |
| --- | --- | --- | --- | --- | --- |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 47. | Volter Kálmán József | 500.000 Ft | "Requiem-gyászmise 1956 hőseinek emlékére" című saját mű bemutatása a Kossuth Művelődési Központban 2024. november 3-án a Gödöllői Szimfónikus Zenekar közreműködésével. | Elszámolt | **-** |
| 48. | Tűri László | 100.000 Ft | Tudományok éjszakája-fizika program megvalósítása 2024. október 12-én a Kossuth Művelődési Központban. | Elszámolt | **-** |
|  | **II. fordulós támogatás összesen:** | **4.551.000 Ft** |  | **II. fordulós maradvány összesen:** | **40.000 Ft** |
|  |  |  |  | **2024. évi maradvány összesen:** | **141.918 Ft** |